cyanic-selkie/wikianc huggingface dataset:
Marxilainen uskontokritiikki
Marxilaisuuden käsitys kristinuskosta
Marxilaiset filosofit pitivät tahdonvapauden käsitettä idealistisen ajattelun eräänä kaikkein sitkeimpinä ja pisimpään eläneinä harhakäsityksinä. Marxilaisen filosofian mukaan ihmisillä ei ole todellisuudessa vapaata tahtoa, vaan ”kaikkia ihmisiä rajoittavat heidän toiveensa, halunsa ja pyrkimyksensä”. Ihminen ei syö vapaasta tahdostaan vaan siksi, että hänellä on nälkä.
Kristillinen jumaluusoppi kehitteli myös ruumiista erilliseen sielun käsitteen nykyisin tunnettuun muotoon. Antiikissa ajateltiin usein ihmisen onnen toteutuvan tämänpuoleisessa elämässä: kuolemanjälkeinen manala merkitsi onnetonta olotilaa. Sen sijaan kristinuskossa sielu pelastuu tuonpuoleisessa. Sen sijaan marxilaisuus korosti, että ihmisen todellinen onni on aina sidoksissa hänen ruumiillisiin tarpeisiinsa eikä henkisiä tarpeita voi leikata irralleen ruumiillisista. thumb|130px|vasen|Johannes Duns Scotus Marxilaisen analyysin mukaan feodaalisessa yhteiskunnassa uskonnon tai kirkon vastustaminen, ateismi ja vapaa-ajattelu ei ollut minkään yhteiskuntaluokan erityisetujen mukaista. Siksi ateismin ja materialismin asema oli keskiajalla suurin piirtein samanlainen kuin antiikin aikana: se esiintyi vain ajattelumahdollisuutena, jota pohtivat yksittäiset henkilöt.
Duns Scotus omaksui keskiajan skolastikkojen kiistassa yleiskäsitteistä nominalistisen eli olio-olemassaolokäsityksen kannan. Kiista koski yleiskäsitteiden luonnetta: ovatko ne käsitteinä todellisia vai ainoastaan nimellisiä? Yleiskäsitteiden todellisuuden myöntäminen merkitsi kallistumista Platonin ideaopin kaltaiseen ajatteluun, jonka mukaan ideat ovat itsenäisellä tavalla olemassa. Nominalismi kiisti tämän ja katsoi, ettei kouriintuntuvien olioiden yläpuolella enää ole mitään erityisesti olemassa olevia ideoita.
Katolinen kirkko vastusti nominalismia ja näki siinä omaan asemaansa kohdistuvan uhan. Kirkko mielsi itse itsensä ”ideaksi” jota se pyrki ruumiillistamaan. Siksi ideoiden todellisuuden kiistäminen merkitsi samalla kirkon välittäjäaseman teoreettisten perusteiden kumoamista.
Uskonnon nykyaikaistamispyrkimykset
thumb|130px|oikea|Immanuel Kant Marxilaisuuden tulkinnan mukaan Immanuel Kant pyrki tuotannossaan sopeuttamaan valistusajattelua porvariston etuihin. Kantin tuotanto aiheutti käänteen myös teologisessa ajattelussa. Tuomas Akvinolainen oli aikoinaan esittänyt viisi loogista todistusta jumalan olemassaolosta. Kant osoitti, että jumalan olemassaoloa ei voida loogisesti todistaa. Näin Kant asetti koko kysymyksen jumalasta uudelle pohjalle. Hän siirsi jumalaa koskevat kysymykset tiedostuksen tavoittamattomiin, olioiden sinänsä todellisuuteen. Kant sanoi, että jumalan olemassaoloa ei kylläkään voida todistaa, mutta että se on käytännöllisen järjen vaatimus. Kantin mukaan jumalan olemassaolo, sielun kuolemattomuus ja tahdon vapaus olivat käytännöllisen järjen postulaatteja. Niitä ei voitu perustella järkiperäisesti: ne ilmenivät vain pelkkinä vaatimuksina, että niihin pitää uskoa.
Erottaessaan teoreettisen ja käytännöllisen järjen toisistaan Kant erotti samalla myös uskon ja tiedon. Myöhemmän marxilaisen ajattelun mukaan Kantin tarjoama ratkaisu on ”teologien oljenkortena” tieteen paljastaessa yhä uusia aiemmin ”jumalallisina” pidettyjä salaisuuksia. Teologia ei enää (kuten Tuomaan aikana) pyri todistelemaan jumalan olemassaoloa järkipäätelmin tai sovittamaan uskoa ja tietoa keskenään (kuten valistusajan teologit ja deistit) vaan se julistaa avoimesti uskoa tiedon vastakohtana. Tästä marxilaisten käsityksestä poiketen 1900-luvun lopulla fundamentalismi nousi ja uusia luonnollista teologiaa esittäviä ajatussuuntauksia tuli esiin.
Lambretta
Lambretta voi olla:
Punk-House
Punk-House on suomalaisen Problems? -yhtyeen ensimmäinen kokoelmalevy. Se julkaistiin vuonna 1995.
Tripodien aika
thumb|right|Tripodien aika 1, Viimeinen tukikohta ([[WSOY 1979). Kansikuva: Hannu Taina]] Tripodien aika on John Christopherin (oikea nimi Samuel Youd) 1967-1968 julkaistu, nuorille tarkoitettu tieteisseikkailu, jossa on kolme osaa: Viimeinen tukikohta 1967, Lyijykaupunki 1968 ja Tulinen pyörre 1968. Nämä kirjat on julkaistu myös yhteisniteenä.
Brian Bruney
thumb|Brian Bruney Brian Anthony Bruney (s. 17. helmikuuta 1982) on yhdysvaltalainen baseballpelaaja (jatkosyöttäjä). Hän aloitti MLB-uransa Arizona Diamondbacksissa vuonna 2004, mutta siirtyi vuonna 2006 New York Yankeesiin.
Tripodien aika
Keskiaikaisen kulttuurin tasolle taantunutta maailmaa hallitsevat Tripodit, joilla on kolme kaupunkia tukikohtanaan Maan päällä. Englanniksi on myöhemmin ilmestynyt When the Tripods Came (1988), joka sijoittuu alkuperäistä kirjasarjaa edeltävään aikaan. Kirja kertoo kuinka tripodit alun perin saivat ihmiset hallintaansa ja miten viimeiset vapaat eurooppalaiset perustavat tukikohdan Valkoisille vuorille eli Alpeille.
Brian Bruney
Bruney on valmistunut Warrenton High Schoolista vuonna 2000. Hänellä on puolisonsa Staceyn kanssa tytär Shelby.
Tripodien aika
Tiivistelmä
Tripodien aika on post-apocalypse-teemainen kirjasarja, jossa Tripodit ovat orjuuttaneet ihmiskunnan. Tripodit ovat jättimäisiä, kolmijalkaisia koneita, jota ohjaa näkymätön muukalaisyhteisö (myöhemmin nimetty "Mestareiksi"). Ihmisen yhteiskunta on suurelta osin maalaismainen muutamasta linnoituksesta suurempiin kyliin, ja se teollisuus mitä on olemassa on Tripodit valvonnassa ja ohjauksessa. Elämäntapa muistuttaa keskiajan elämää, mutta nykyajan pieniä esineitä, kuten kelloja, käytetään edelleen.
Kun ihminen täyttää 14 vuotta, hänen päähänsä laitetaan implantti, jota kutsutaan "kapiksi". Kappi tekee ihmisen tottelevaiseksi, mutta on ihmisiä, jotka ovat jostain syystä säästyneet implantin laittamiselta.
Alalampi (Keuruu)
Alalampi on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 3,9 hehtaaria ja se on 300 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 900 metriä. .
Tripodien aika
Lyijykaupunki
Turvapaikassaan Valkoisten vuorten uumenissa Euroopan viimeiset vapaat ihmiset laativat suunnitelman maailmaa vallitsevien Tripodien kukistamiseksi. Mutta ensin on saatava selville, mitä nuo ujeltavat kolmijalkaiset metallihirviöt ovat ja kuinka ne toimivat. Will lähetetään kahden toverinsa kanssa uhkarohkealle tiedustelumatkalle tripodien pääpaikkaan Lyijykaupunkiin.
Alalampi (Keuruu)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Tripodien aika
Tulinen pyörre
Tripodien alistamat ihmiset nousevat vastarintaan. Nuoret kapinalliset lähtevät turvapaikastaan Valkoisilta vuorilta toteuttamaan suunnitelmaa maailman vapauttamiseksi. Rajun ratkaisutaistelun tiimellyksessä Will kumppaneineen joutuu Mestarien kaupunkiin tulisen pätsin äärelle.
Sovitukset
Tripodeista on tehty vuonna 1984 Britanniassa ja Suomessakin esitetty TV-sarja, joka ei tosin kata koko tripodiseikkailua. BBC:n kallis sarja jäi kesken, koska rahat sen tuottamiseen loppuivat. TV-sarjassa tripodit ovat hieman erilaisia kuin tripodikirjojen kannessa kuvatut. Tripodien ajassa näkyy vahvasti H.G. Wellsin Maailmojen sota -romaanin vaikutus, jossa myös on valtavia kolmijalkaisia metallihirviöitä.
O sancta simplicitas
O sancta simplicitas (Voi pyhä yksinkertaisuus!) olivat legendan mukaan teologi Jan Husin viimeiset sanat, kun hänet vuonna 1415 poltettiin roviolla Konstanzin kirkolliskokouksen aikana. Kertomuksen mukaan Hus lausui sanat nähdessään yksinkertaisen maalaismummon kantavan lisää puita rovioon.
Berimbau
Berimbau on vanha afrikkalaisperäinen brasilialainen kielisoitin. Nykyisin sitä pääasiallisesti käytetään brasilialaisen capoeira-itsepuolustuslajin ja tanssin pääsoittimena, ja se on lajille varsin keskeinen elementti. Berimbaun voisi määritellä myös rytmisoittimeksi, sillä sen avulla ei varsinaisesti voi soittaa melodiaa, ainoastaan kolmesta perusäänestä koostuvia rytmejä.
Ulkonäkö ja koostumus
thumb|120px|left|Viola, médio ja gunga, kolme erityyppistä berimbauta korkeaäänisimmästä matalaäänisimpään. thumb|Caxixi baqueta ja vadero/dobrao, berimbaun soittamisen kannalta välttämättömiä apuvälineitä Berimbauta voisi kuvailla lähinnä keskiajan jousen näköiseksi. Se koostuu rungosta (verga), kielestä (arame) ja pullokurpitsasta (cabaça). Runko on perinteisesti tehty beriba-puusta, mutta berimbaun runkoja tehdään myös muista puulajikkeista. Kieli on yleensä autorenkaista polttamalla saatavaa rautalankaa, mutta pianon/muun kielisoittimen kieliä voidaan myös käyttää berimbaun kielinä. Pullokurpitsa toimii soittimen kaikukoppana. Se on kuivattu ja koverrettu kalebassin hedelmä.
Lisäksi berimbauhun kuuluu lyömätikku (baqueta), helistin (caxixi) ja kolikko (dobrão) tai kivi (pedra).
Soittaminen
Berimbauta pidellään pujottamalla toisen käden pikkusormi lenkin alta, joka pitelee cabaçaa soittimen rungossa kiinni. Näin soittimen koko paino on yhden sormen varassa, mikä yleensä aiheuttaa hankaluuksia ja sormen kivuliasta puutumista aloitteleville soittajille, mutta harjoittelun jälkeen ongelmat katoavat. Saman käden etusormen ja peukalon välissä pidetään kolikkoa tai kiveä, jonka avulla vaihdetaan ääntä, joka lähtee soittimesta kieltä lyötäessä.
Paavo Aarnio
Paavo Valter Aarnio (20. helmikuuta 1908 Helsinki – 20. toukokuuta 1989 Helsinki) oli suomalainen kaupallinen neuvos ja filosofian maisteri.
Berimbau
Soittaminen
Toisessa kädessä soittajalla on lyömätikku ja helistin.
Paavo Aarnio
Virkaura
Aanio kirjoitti ylioppilaaksi 1927 ja valmistui filosofian kandidaatiksi 1937 ja maisteriksi 1938. Hän toimi HOP:n Sörnäisten 2. konttorin esimiehenä 1933–1939 ja tämän jälkeen Talouselämän toimittajana 1939–1940. Vuosina 1940–1942 hän toimi ulkomaankaupan valtuuskunnan sihteerinä ja siirtyi tämän jälkeen valtion palvelukseen. Hän toimi kauppa- ja teollisuusministeriössä kauppaosaston vanhempana esittelijänä vuosina 1942–1946, apulaisosastopäällikkönä 1947–1951, virkaa tekevänä toimistopäällikkönä 1951–1957 ja vakituisena toimistopäällikkönä 1957–1972.
Lambretta (yhtye)
Lambretta oli ruotsalainen vuosina 1993-2005 toiminut pop-/rock-yhtye.
Berimbau
Ääni
Matalassa äänessä kolikko tai kivi ei kosketa kieltä. Korkea ääni saadaan aikaan kiristämällä kieltä niin, että kolikko tai kivi painetaan kieltä vasten etusormella ja peukalolla työntämällä. Särinä-äänessä kolikko tai kivi asetetaan kevyesti koskettamaan kieltä ja kaikukoppa painetaan kiinni palleaan.
Paavo Aarnio
Luottamustehtävät
Aarnio oli kulttuurikerho Kerho 33:n perustajajäsen, puheenjohtaja vuosina 1933–1934 ja 1948–1949 sekä kunniapuheenjohtaja vuodesta 1950. Hän tuli puheenjohtajaksi Mika Waltarin ehdotuksesta syksyllä 1933, kun kerho laajensi toimintansa julkiseksi. Kerho kokoontui toisinaan kirjallisten iltojensa jatkoille Aarnion kotiin Helsingin Mechelininkatu 8:aan, joka oli siten tärkeä kulttuuriväen kohtaamispaikka.
Lambretta (yhtye)
Lambretta perustettiin vuonna 1993 ja pian siihen liittyi yhtyeen tuleva keulahahmo, laulaja Linda Sundblad. Ennen tätä laulajana oli toiminut Anders Eliasson. Ensimmäisen albuminsa Breakfastin yhtye julkaisi 1999. Sundblad lähti soolouralle vuonna 2005, jolloin osa muista jäsenistä perusti Psych Onationin.
Paavo Aarnio
Luottamustehtävät
Aarnio toimi Suomen ulkomaankauppaliiton johtokunnan jäsenenä 1947–1949, ulkomaankaupan valtuuskunnan jäsenenä 1956–1960, FAO:n Suomen toimikunnan jäsenenä 1948–1951, Pariisin maailmannäyttelyn komitean puheenjohtajana 1949, erityiskauppakomitean varapuheenjohtajana 1954–1962, vapaasatamakomitean puheenjohtajana 1955–1958 sekä Taloustieteellisen kerhon varapuheenjohtajana 1938–1943 ja puheenjohtajana 1945. Vuosina 1939–1940 hän toimi Pankkimiesyhdistyksen puheenjohtajana ja Nuoren Voiman Liiton puheenjohtajana 1971 ja sen jälkeen liiton kunniajäsenenä. Vuosina 1958–1961 hän toimi Virkamiesliiton hallituksen jäsenenä ja Valtioneuvoston virkamiesyhdistyksen puheenjohtajana 1958–1972. Vuonna 1972 hänet myös valittiin yhdistyksen kunniapuheenjohtajaksi.
Vuosina 1963–1969 Aarnio toimi ibero-amerikkalaisen instituutin säätiön ja yhdistyksen hallituksen puheenjohtajana ja vuodesta 1973 Suomen latinalais-amerikkalaisen yhdistyksen puheenjohtajana. Vuodesta 1965 hän toimi myös Suomi-Afrikka-seuran puheenjohtajana.
Vuosina 1963–1964 Aarnio toimi Helsingin kaupungin suomalaisen työväenopiston johtokunnan varapuheenjohtajana ja vuodesta 1965 lähtien Helsingin kaupungin palkkalautakunnan jäsenenä ja vuosina 1972–1975 sen varapuheenjohtajana. Vuosina 1975–1977 hän toimi Helsingin kaupungin henkilöstöasiain lautakunnan varapuheenjohtajana. Vuosina 1965–1967 hän toimi Hedelmä- ja vihannesliiton 2. varapuheenjohtajana ja 1968–1971 1. varapuheenjohtajana. Vuosina 1965–1974 hän toimi myös Suomen kirkon diasporatoimikunnan jäsenenä.
Vuodesta 1976 Aarnio oli eläkeläisjärjestö Suomen Ruskaliiton puheenjohtaja. Hän kuului Liberaaliseen Kansanpuolueeseen.
Aarnion henkilökohtainen arkisto on nykyään Suomalaisen Kirjallisuuden Seuran arkistossa.
Yksityiselämä
Aarnion vanhemmat olivat kauppias Herman Aarnio (entinen Konttinen) ja Elin Johanna Weckman. Hänen puolisonsa oli vuodesta 1939 tekstiilitaiteilija Rauha Maria Vuorinen (1900–1992). Aarnio ja hänen puolisonsa on haudattu Helsinkiin Hietaniemen hautausmaalle.
Sarpedon
Sarpedon viittaa kreikkalaisessa mytologiassa useampaan eri henkilöön.
Sarpedon, Zeuksen ja Europen poika
thumb|right|240px|Uni ja Kuolema kantavat pois Sarpedonin ruumiin, [[Henry Fuseli, 1803]] Sarpedon oli Zeuksen ja Europan poika, Minoksen ja Rhadamanthyksen veli. Hänet kasvatti kuningas Asterion ja myöhemmin, kun Minos karkotti hänet, hän etsi turvapaikkaa setänsä kuningas Kiliksin luota. Sarpedon valloitti ja hallitsi milyanilaisia, ja hänen valtakuntaansa kutsuttiin Lyykiaksi hänen seuraajansa Lykoksen, Pandion II:n pojan, mukaan.
Toisen version mukaan Minos, Sarpedon ja Rhadamanthys kiistelivät Miletoksesta, pojasta, johon he kaikki olivat ihastuneet. Tämän suosiessa eniten Sarpedonia, Minos kostoksi aloitti sodan ja valtasi koko saaren. Sarpedon ja Miletos pakenivat Lyykiaan, missä Miletos perusti nimeään kantavan kaupungin.
Sarpedon, Zeuksen ja Laodameian poika
Sarpedon oli Zeuksen ja Laodameian, Bellerofonin tyttären, poika ja Lyykian kuningas. Sarpedonista tuli kuningas hänen setiensä luovuttua vaateistaan Lyykiaa kohtaan. Troijan sodassa hän taisteli Troijan puolella serkkunsa Glaukoksen kanssa ollen yksi Troijan suurimmista sankareista ja liittolaisista.
Sarpedon moitti sodan aikana Hektoria siitä, että tämä jätti kaiken sotimisen Troijan liittolaisille eikä troijalaisille itselleen, ja huomautti, ettei Lyykialla ollut syytä taistella kreikkalaisia vastaan tai edes vihata heitä, mutta koska he olivat Troijan uskollisia liittolaisia, he tekivät taisteluissa parhaansa.
Kun Patroklos osallistui taisteluun Akhilleuksen sota-asuun pukeutuneena, Sarpedon kohtasi hänet taistelussa. Zeus väitteli, pitäisikö hänen säästää poikansa henki vaikka tämän oli kohtalo määrännyt kuolemaan Patrokloksen kädestä. Hänen ollessa tekemässä niin Hera muistutti häntä, että myös muiden jumalien pojat taistelivat ja oli määrätty kuolemaan siellä, ja jos Zeus säästäisi oman poikansa, myös muut jumalat alkaisivat tehdä samoin. Niin Zeus antoi Patrokloksen surmata Sarpedonin.
Sarpedonin kaatuessa kuolettavasti haavoittuneena hän huusi Glaukosta pelastamaan ruumiinsa ja aseensa. Glaukos veti Patrokloksen keihään ulos tämän rinnasta ja samalla Sarpedon menetti henkensä. Seuranneessa kamppailussa kreikkalaiset onnistuivat viemään kaatuneen kuninkaan haarniskan, mutta Zeus antoi Apollonin pelastaa ruumiin, jonka hän antoi Hypnokselle ja Thanatokselle vietäväksi Lyykiaan hautajaisia varten.
Sekä Apollodoros että Hyginus vihjaavat, että molemmat Sarpedonit, Zeuksen pojat, olisivat olleet yksi ja sama henkilö.
Jack Sherman
Jack Sherman (18. tammikuuta 1956 – 18. elokuuta 2020 ) oli yhdysvaltalainen kitaristi, joka soitti Red Hot Chili Peppers -yhtyeen ensimmäisellä studioalbumilla The Red Hot Chili Peppers mutta sai potkut pian albumin julkaisun jälkeen, kun Hillel Slovak palasi yhtyeeseen.
Faustian Evangelion
Faustian Evangelion on jyväskyläläisen Manufacturer’s Priden ensimmäinen studioalbumi. Albumin on äänittänyt ja miksannut Matti Kynsijärvi. Albumin kansitaiteen on suunnitellut Kimmo Ahola.
Jack Sherman
Sherman työskenteli myös muiden yhtyeiden ja artistien, kuten esimerkiksi Bob Dylanin ja George Clintonin kanssa.
Sherman kuoli elokuussa 2020.
Niin että riittää...
Niin että riittää... on suomalaisen Problems? -yhtyeen 6. studioalbumi. Se julkaistiin vuonna 1998.
Keone Young
Keone J. Young (s. 6. syyskuuta 1947 Honolulu, Havaiji) on yhdysvaltalainen näyttelijä, joka on tehnyt uransa aikana pääasiassa vieraileviarooleja useissa televisiosarjoissa, joista merkittävimmät ovat olleet Tunteissa ja tuoksuissa, sekä Deadwoodissa. Lisäksi Young on tehnyt useita äänirooleja animaatioihin, kuten Action Force, Batman of the Future, Simpsonit, Hi Hi Puffy AmiYumi ja Jake Long – amerikkalainen lohikäärme.
Youngin isä on kiinalainen ja äiti japanilainen.
Kunpa tietäisitkin
Kunpa tietäisitkin on Marko Haavisto & Poutahaukat -yhtyeen neljäs studioalbumi. Se julkaistiin 21. tammikuuta 2004.
Antti Rantakokko
Antti Rantakokko (s. 1952 Muonio) on hallintotieteiden maisteri ja toiminut Salon kaupunginjohtajana vuosina 2009–2017. Hän on aikaisemmin toiminut kunnanjohtajana Kauhajoella, Jalasjärvellä, Sallassa ja sitä ennen Suomusjärvellä 1982–1984. Hän on naimisissa viitasaarelaislähtöisen Anna-Liisa Rantakokon (o.s. Leppänen, s. 1953) kanssa. Anna-Liisa Rantakokko työskentelee Jalasjärven seurakunnan talouspäällikkönä. Pariskunnalla on neljä lasta.
Rantakokko valittiin Salon kaupunginjohtajaksi ja hän toimi tehtävässä helmikuusta 2009 alkaen kunnes jäi eläkkeelle elokuussa 2017.
Rantakokko on Kittilän kriisiä selvittämään asetetun selvitystyöryhmän puheenjohtaja.
Hans Asperger
Elämänvaiheet
Hans Asperger valmistui lääkäriksi Wienin yliopistosta vuonna 1931 ja sai ensimmäisen työpaikan Wienin yliopistollisesta lastensairaalasta. Asperger nimettiin vuonna 1932 sairaalan hoitopedagogiikan osaston johtajaksi. Kyseessä oli maailman ensimmäinen lastenneurologiaan ja -psykiatriaan erikoistunut tutkimus- ja hoitolaitos. Osastoon osui toisen maailmansodan aikana pommi, joka surmasi osaston pedagogisen johtajan sisar Victorine Zackin.
Toisen maailmansodan loppuvuosina Asperger palveli lääkintäupseerina Kroatiassa. Suuri osa Aspergerin tutkimustyöstä tuhoutui sodan loppuvaiheessa tapahtuneessa hoitopedagogiikan osaston pommituksessa. Hän kykeni siitä huolimatta viimeistelemään ylemmän tason väitöskirjansa.
Asperger avioitui vuonna 1935 Hanna Kalmonin kanssa, ja pariskunta sai viisi lasta. Tytär Maria Asperger Felder on autismin kirjon diagnosointiin erikoistunut psykiatrian tohtori.
Asperger jatkoi tieteellistä työskentelyään vielä eläkkeellä. Hän piti viimeisen tieteellisen esitelmänsä 74-vuotiaana, viikko ennen kuolemaansa.
Toisin kuin aiemmin on esitetty, Asperger oli omaksunut natsi-ideologian, ja eteni urallaan sen ansiosta. Syytöksen mukaan hän olisi lähettänyt lapsia Wienin Spiegelgrundin klinikalle, jossa toteutettiin T4-eutanasiaohjelmaa.
Aspergerin oireyhtymä
thumb|alt=Fakultätsbild Medizin.jpg|Lääketiedettä kuvaava osa Wienin yliopiston juhlasaliin maalatusta freskosta, joka tuhoutui liittoutuneiden pommituksessa toisessa maailmansodassa. Pommituksissa tuhoutui myös Hans Aspergerin tutkimusaineisto ja surmansa sai muun muassa Aspergerin klinikan ylihoitaja sisar Viktorine yrittäessään pelastaa pieniä hoidokkejaan. Asperger käytti tiettävästi ensimmäisenä autismista termiä autismi. Hän julkaisi ensimmäisen autismia käsittelevän kirjoituksen vuonna 1938. Leo Kanner julkaisi autismia käsittelevän tutkimuksen vuonna 1943. Mukana Kannerin työryhmässä oli Aspergerin kaksi kollegaa, jotka olivat paenneet sotaa.
Asperger esitti vuonna 1944 julkaistussa autismin kirjoa käsittelevässä toisessa, ylemmän tason väitöskirjassaan lähes samansisältöisen Aspergerin oireyhtymän määritelmän kuin Grunja Suhareva oli julkaissut vuonna 1926. Suhareva oli nimennyt oireyhtymän skitsoidiksi psykopatiaksi, mutta Asperger nimesi sen autistiseksi psykopatiaksi, koska ei ilmeisesti tuntenut Suharevan artikkelia. Englantilainen psykiatri Lorna Wing nimesi vuonna 1981 oireyhtymän uudelleen edellisenä vuonna kuolleen Hans Aspergerin mukaan, koska piti tätä oireyhtymän löytäjänä.
Aspergerin väitöstyö perustui yli 200 pojasta koottuun aineistoon, joista hän kuvaili tarkemmin neljää tapausta. Aspergerin aineisto oli monipuolisempi kuin Leo Kannerin, joka oli julkaissut vuotta aiemmin 1943 oman autismin kirjon ihmisiä käsittelevän tutkimuksensa. Kannerin aineisto koostui lähes yksinomaan heikkolahjaisista tai älyllisesti kehitysvammaisista autisteista. Hans Asperger taas havaitsi, että vain osa autistisista ihmisistä on heikkolahjaisia tai kehitysvammaisia.
Asperger huomasi, että oppimisvaikeuksista kärsineet autismin kirjon henkilöt saattoivat saavuttaa aikuisina yhteiskunnallisesti korkeita asemia, jos he pystyivät hyödyntämään erityislahjojaan. Esimerkiksi lapsena useiden kouluaineiden kohdalla suurista oppimisvaikeuksista kärsinyt Fritz V. ryhtyi opiskelemaan tähtitiedettä ja havaitsi jo opintojensa alkupuolella Newtonin laskelmissa piilleen virheen, jonka korjasi myöhemmin julkaisemassaan ylemmän tason väitöskirjassa. Hänestä tuli myöhemmin astronomian professori.
Toisesta Aspergerin lapsipotilaasta tuli myöhemmin kuuluisa kirjailija, joka syytti vanhempiaan joutumisestaan psykiatriseen sairaalaan psykopaattien joukkoon. Hän oli Elfriede Jelinek. "En ollut Aspergerin autistinen, mutten myöskään kaukana siitä", kirjailija totesi haastattelussa vuonna 1995. "Sen sijaan että äitini olisi lähettänyt minut leikkimään ikäisteni kanssa, hän lähetti minut vakavasti neuroottisten ja psykopaattien joukkoon.”
Oireyhtymän ominaispiirteet Aspergerissa itsessään
Myös Aspergerissa itsessään oli hänen tutkimansa oireyhtymän piirteitä. Häntä kuvattiin etäiseksi ja yksinäiseksi lapseksi, joka viihtyi hyvin itsekseen ja jolla ei ollut ystäviä. Hän oli motorisesti kömpelö, mutta kielellisesti lahjakas. Hän oli äärimmäisen kiinnostunut saksan kielestä ja kirjallisuudesta ja erityisesti itävaltalaisesta runoilijasta Franz Grillparzerista. Aspergerilla oli tapana siteerata Grillparzerin runoja jo lapsena luokkatovereilleen, vaikka he eivät osoittaneet kiinnostusta kyseistä aihetta kohtaan. Aspergerin oma tytär luonnehti "oudoksi" isänsä saksan kieltä kohtaan osoittamaa intensiivistä kiinnostusta sekä tämän tapaa viljellä puheessaan jatkuvasti sitaatteja. Perhepiirissä Asperger oli etäinen ja hiljainen ihminen. Hänen laajan kirjallisen tuotantonsa yleisimmät aiheet olivat Aspergerin oireyhtymä ja kuolema.
Alankomaiden kuninkaallinen jalkapalloliitto
Alankomaiden kuninkaallinen jalkapalloliitto on Alankomaiden jalkapalloa hallitseva liitto. Se vastaa maan korkeimpien kansallisten sarjojen kuten Eredivisien ja cup-kilpailujen järjestämisestä sekä miesten ja naisten maajoukkueiden toiminnasta.
Alankomaiden kuninkaallinen jalkapalloliitto on perustettu vuonna 1889. Se oli yksi kansainvälisen kattojärjestön Fifan perustajajäsenistä vuonna 1904. Euroopan kattojärjestö Uefaan se on kuulunut vuodesta 1954 eli tämän perustamisesta alkaen.
Liiton puheenjohtajana toimii Michael van Praag.
Hartunlampi
Hartunlampi on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 4,2 hehtaaria ja se on 600 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Fanny Kaarne
Fanny Johanna Kaarne (vuosina 1898–1906 Karlsson, os. Lind, 20. heinäkuuta 1876 Messukylä – 12. joulukuuta 1956 Piikkiö) oli suomalainen toimittaja ja naisasiavaikuttaja, joka kuului Suomen Kristillisen Työväen Naisliiton perustajiin ja toimi myös sen puheenjohtajana. Kaarneella oli vahva herätyskristillinen vakaumus. Hän puhui erityisesti tasa-arvosta, parempien työoloista, sosiaaliturvasta sekä köyhäinhoidon tarpeellisuudesta. Kaarneen puoliso oli kristillisen työväenliikkeen johtohahmoihin lukeutunut kansanedustaja Antti Kaarne.
Elämä
Messukylässä syntynyt Fanny Kaarne avioitui Antti Kaarneen kanssa vuonna 1898. Perhe asui aluksi Tampereen seudulla ja myöhemmin vuodesta 1904 lähtien Turussa. Vuonna 1912 Kaarneet muuttivat Piikkiön Katarin kylään, jossa perhe ryhtyi viljelemään maatilaa.
Fanny Kaarneen puoliso Antti Kaarne toimi Kristillisen Työväenliiton puheenjohtajana ja oli puolueen kansanedustaja kahteen eri otteeseen. Fanny Kaarne lähti myös mukaan kristillisen työväenliikkeen toimintaan kiinnitettyään huomiota kristillisten naisten passiivisuuteen yhteiskunnallisissa asioissa. Syyskuussa 1909 Helsingissä perustettiin Kaarneen johdolla Suomen Kristillisen Työväen Naisliitto (KrTN). Hän ryhtyi vastaamaan liiton julkaiseman lehden Säteen toimittamisesta yhdessä aviomiehensä kanssa.
Vuonna 1911 Kaarne valittiin myös KrTN:n puheenjohtajaksi. Hän ei itse ollut innokas tehtävästään katsoessaan ettei pysty hoitamaan sitä täysipainoisesti. Miehensä kansanedustajatoimen johdosta Kaarne ei kahdeksanlapsisen perheen äitinä juurikaan pystynyt työskentelemään kodin ulkopuolella. Hän jatkoi kuitenkin jatkoi KrTN:n puheenjohtajana vuoteen 1921 saakka. Antti Kaarneen kuoltua 1924 Fanny jättäytyi sivummalle KrTN:n toiminnasta, mutta pysyi liiton taustavaikuttajana kuolemaansa saakka.
Reaaliajassa
Reaaliajassa on suomalaisen Problems? -yhtyeen 7. studioalbumi. Se julkaistiin vuonna 1999.
Prahan metro
Prahan metro on Tšekin pääkaupungissa Prahassa toimiva metrojärjestelmä.
Prahan metro koostuu kolmesta linjasta. Niitä edustavat kartoissa ja merkeissä vihreä (linja A), keltainen (linja B) ja punainen (linja C) väri. Asemia on yhteensä 54, ja linjojen yhteenlaskettu pituus on noin 50 kilometriä. Lähitulevaisuudessa metroa on myös tarkoitus laajentaa uudella sinisellä D-linjalla.
Prahan metron rakennustyöt käynnistyivät 9. elokuuta 1967 ja linja C aloitti toimintansa 9. toukokuuta 1974. Loput linjat valmistuivat vuosina 1978 ja 1985. Metroa käyttää vuosittain yli 420 miljoonaa matkustajaa.
Heitä ensimmäinen kivi
Heitä ensimmäinen kivi on suomalaisen Valvomo-yhtyeen ensimmäinen albumi. Se julkaistiin 16. elokuuta 2006. Parhaimmillaan se sijoittui Suomen virallisen albumilistalla sijalle kolme. Albumin toinen single "Mikä kesä?" soi runsaasti radiossa kesällä 2006 ja siitä muodostuikin vuoden 2006 kesähitti.
Piratismi
Piratismi voi tarkoittaa seuraavia asioita:
Piraatti ( < peirãn ’yrittää, hyökätä’) voi tarkoittaa seuraavia asioita:
Baghdatin piirikunta
Baghdatin piirikunta on piirikunta Imeretin hallintoalueella Georgiassa. Piirikunnassa on 18 363 asukasta (vuonna 2021) ja sen pinta-ala on 815 neliökilometriä.
Piirikunnan keskus on Baghdatin kaupunki. Runoilija Vladimir Majakovski syntyi kaupungissa, ja se tunnettiin hänen mukaansa nimellä Maiakovski vuosina 1940–1990.
Radio Ga Ga
Radio Ga Ga on brittiläisen rock-yhtye Queenin vuonna 1984 julkaisema kappale albumilta The Works. Kappale julkaistiin singlenä 23. tammikuuta 1984 sekä 7- että 12-tuumaisella vinyylillä. Kappale on yhtyeen rumpalin, Roger Taylorin, sävellys. Singlen B-puolen kappaleena on kitaristi Brian Mayn säveltämä "I Go Crazy".
Kokoonpano
Lisäksi
Vitjaz
thumb|Porin telakalla 1862 valmistunut Vitjaz
Vitjaz on usean Venäjän laivastossa palvelleen aluksen nimi. Nimensä ne ovat saaneet venäläisen kansanperinteen samannimisen tarusankarin mukaan.
Kris Kristofferson
pienoiskuva|Kris Kristofferson ja [[Rita Coolidge 1976]] pienoiskuva|Kris Kristofferson, Zelt Musik Festival 2017 [[Freiburg, Saksa ]] Kristoffer ”Kris” Kristofferson (s. 22. kesäkuuta 1936) on yhdysvaltalainen country-musiikin laulaja-lauluntekijä sekä elokuvanäyttelijä. Hän on useimpien kappaleidensa ainoa lauluntekijä, mutta hän on tehnyt myös yhteistyötä muiden muassa Shel Silversteinin ja Fred Fosterin kanssa.
Varhainen elämä
Kristofferson syntyi Brownsvillessä, Teksasissa. Hänen isänsä Lars Henry Kristofferson oli ilmavoimien upseeri yleten aina kenraalimajuriksi asti. Kris Kristoffersonin isän puoleiset isovanhemmat olivat ruotsalaisia. Hänen äitinsä oli englantilais-saksalais-hollantilaista sukujuurta.
Kristofferson valmistui 1958 Pomona Collegesta kandidaatiksi alanaan kirjallisuus. Kristofferson jatkoi opintojaan Rhodes-stipendiaattina Oxfordin yliopistossa (Merton College), josta hän valmistui 1960 maisteriksi alanaan englanninkielinen kirjallisuus. Samana vuonna hän myös nai tyttöystävänsä Fran Beerin.
Liityttyään Yhdysvaltain maavoimiin hän yleni lopulta kapteeniksi ja sai lentokoulutusta Fort Ruckerissa. Hän toimi helikopterilentäjänä ja sai asemapaikan Saksasta 1960-luvun alussa.
Muusikon ura
Kristofferson muutti Nashvilleen 1965 ja sai ensimmäisen albuminsa julkaistuksi Monument Recordsilla 1970. Hän oli kuitenkin noussut singlelistoille jo 1960-luvun viimeisinä vuosina.
Ennen oman levytysuransa etenemistä Kristofferson tuli tunnetuksi lähinnä lauluntekijänä muille esittäjille. Hänen sävellyksiään tulkitsivat menestyksellä useat kuuluisuudet, kuten Ray Price, Waylon Jennings, Bobby Bare, Johnny Cash, Sammi Smith, Janis Joplin, Joe Simon, O. C. Smith, Jerry Lee Lewis, Patti Page ja Peggy Little. Suomalaisartisteista Kristoffersonin tuotantoa ovat esittäneet käännöstekstein muun muassa Kari Tapio ja Freud Marx Engels & Jung.
Kristoffersonin tunnetuimpiin lauluihin kuuluvat ”Me and Bobby McGee”, ”Sunday Mornin’ Comin’ Down” ja ”Help Me Make It Through the Night”. Hänet on otettu Nashville Songwriters Hall of Fameen 1977, Songwriters Hall of Fameen 1985 ja Country Music Hall of Fameen 2004. Hänen tuoreimmat albuminsa ovat Comin’ To Your City (2005) ja This Old Road (2006). Hän julkaisi albumeita lisäksi osana The Highwaymen -superyhtyettä (Kris Kristofferson, Johnny Cash, Waylon Jennings, Willie Nelson).
Näyttelijänura
Kristoffersonilla on ollut rooleja muiden muassa elokuvissa Pat Garrett ja Billy the Kid (1973), Alice ei asu enää täällä (1974), Tähti on syttynyt (1976), Raivopäät (1978), Portti ikuisuuteen (1980), Kuolemanleikki (1989), Tappava salaisuus (1997), Blade (1998), Blade II (2002), Blade: Trinity (2004) ja Sidottu (2005). Televisiossa hän on esiintynyt muun muassa minisarjoissa Amerika (1987) ja Texas Rising (2015).
Kristofferson on Golden Globe -voittaja 1977.
Yksityiselämä
Kristoffer on ollut naimisissa kolme kertaa:
Uskalinlampi (Keuruu)
Uskalinlampi on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 2,6 hehtaaria ja se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 900 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Johannes Tapissier
Johannes Tapissier oli ranskalainen renessanssisäveltäjä. Hän vaikutti 1300- ja 1400-lukujen vaihteessa ja kuului niin kutsuttuun burgundilaiseen koulukuntaan.
Tapissier aloitti vuonna 1391 Filip II:n hovisäveltäjänä. Hänen tiedetään olleen mukana Filipin matkoilla ja käyneen Avignonissa ainakin kahdesti vuosina 1391 ja 1395. Règles de la seconde rhétoriquen (noin 1400) mukaan hän olisi kuulunut aikansa kuuluisimpiin ranskalaisiin runoilijamuusikoihin.
1400-luvun alussa Tapissier piti Pariisissa laulukoulua, jonka oppilaat esiintyivät mm. Juhana Pelottomalle vuonna 1408. Tapissier kuoli viimeistään elokuussa 1410. Hänet mainitaan Martin le Francin runossa Le Champion des dames.
Tapissierilta on säilynyt ainoastaan kolme teosta, joista kaksi on messunosia (credo ja sanctus) ja yksi isorytminen motetti.
Kaistaviljely
Kaistaviljely on viljelytekniikka, jossa viljellyt ja kesannoidut kaistat vuorottelevat. Myös eri lajeja voidaan kylvää kaistoittain siten, että esimerkiksi vehnä vuorottelee maissin, sokeriruo'on tai puuvillan kanssa. Kaistaviljelyä käytetään kuivuudesta kärsivillä ja eroosioherkillä alueilla estämään eroosiota.
Carl Carlson (kuvitteellinen henkilö)
Carl Carlson on kuvitteellinen henkilö yhdysvaltalaisessa animaatiosarjassa Simpsonit. Hahmon ääninäyttelijänä oli pitkään Hank Azaria. Carl on Homer Simpsonin ja Lenny Leonardin työtoveri Springfieldin ydinvoimalassa, yksi Moen baarin vakioasiakkaista ja Lennyn paras ystävä. Carl on afroamerikkalainen, jolla on maisterin tutkinto ydinfysiikassa. Carl nähdään käytännössä aina yhdessä Lennyn kanssa, kun taas Lenny saattaa esiintyä tarinoissa myös yksinään. Carlin ensiesiintyminen oli sarjan 1. tuotantokauden jaksossa ”Vakoilukamera”.
Pihamauriainen
Pihamauriainen eli sokerimuurahainen tai mauriainen (Lasius niger) on pieni (3,5–9 mm) ja musta muurahaislaji.
Carl Carlson (kuvitteellinen henkilö)
Alkaen 32. tuotantokauden alusta Carlin uudeksi ääninäyttelijäksi tuli Alex Désert, koska valkoihoisten näyttelijöiden ei enää haluttu ääninäyttelevän ei-valkoisia hahmoja Simpsoneissa.
Pihamauriainen
Sokerimuurahainen tunkeutuu yleisesti ihmisasumuksiin. Sitä löydetään monesti keittiöstä, ruokakaapeista tai -varastoista. Se on perso makealle. Pihalla se viihtyy laatoitusten alla ja kivijalan vieressä tai kukkapenkissä. Laji kelpaa hyvin muurahaisterraarioon; se kaivaa tunneleita ja syö sokeria.
Carl Carlson (kuvitteellinen henkilö)
Carl on tai on ollut naimisissa, sillä hän kertoi aikovansa antaa Super Bowl -sormuksen vaimolleen hääpäivälahjaksi. Carlin vaimo tai tyttöystävä nähtiin Homerin parisuhdekurssilla 5. tuotantokauden jaksossa ”Onnistuneen avioliiton salaisuudet”. 24. kauden jakson ”Vilpillinen viikinki” mukaan Carl kasvoi Islannissa. Carl oli vähän aikaa Homerin esimiehenä 21. kauden jaksossa ”Liitto repeilee”.
Pihamauriainen
Laboratoriossa tehtyjen pihamauriaisyhdyskuntien tutkimusten avulla on osoitettu, että pihamauriaiskuningattaret elävät noin 18–29-vuotiaiksi. Pisin laboratoriossa mitattu ikä on ollut 28 vuotta 9 kuukautta. Luonnossa yhdyskuntien arvellaan elävän 5–30 vuotta sen jälkeen, kun se on selvinnyt alkuun ja vakiintunut.
Carl Carlson (kuvitteellinen henkilö)
Carl on yleensä joviaali, mutta turhautuu välillä Lennyn typeryydestä ja huomauttelee siitä töykeästi. Hän on toisaalta itsekin lähes yhtä hölmö kuin Lenny ja Homer. Varsinkin uudemmissa jaksoissa Lennyllä on palvova suhtautuminen Carliin, kun taas Carl suhtautuu heidän ystävyyteensä hieman arkisemmin. Joskus sarjassa on vihjailtu humoristisesti, että Lenny ja Carl olisivat homoseksuaaleja rakastavaisia, mutta tätä ei ole koskaan vahvistettu, ja lisäksi Carl on toisinaan kuvattu myös naistenmiehenä.
Pihamauriainen
Pihamauriaisten kasvattaminen
Pihamauriainen on hyvin helppo laji kasvattaa, sillä se viihtyy hyvin huoneenlämmössä, ja onnistuu tekemään pesän kaikkialle, missä on vähänkin kosteaa. Pihamauriainen tarvitsee talvilevon, jonka voi toteuttaa siirtämällä pesän esimerkiksi jääkaappiin 2–4 kuukaudeksi. Pesän voi myös asettaa ulos, mutta silloin se on syytä sijoittaa esimerkiksi styroxlaatikkoon, jotta lämpötila ei laske alle 2 °C:een.
Pihamauriaisen ja mustamuurahaisen erot
Pihamauriainen ja mustamuurahaisen (Formica fusca) erot ovat:
Nokian rautatieasema
Nokian rautatieasema (, ratakm 204+004) on rautatieasema Nokian kaupungissa Suomen rataverkkoon kuuluvalla rataosalla.
Nokian rautatieasemalta liikennöivät Tampereen ja Porin väliset kaukojunat sekä Tampereen seudun lähijunaliikenteen M-junat Tampereen suuntaan. Rautatieaseman vieressä on linja-autoasema, jossa Matkahuollon asiamiespiste, taksiasema ja kahvila-kioski sekä liikekeskus, jossa sijaitsevat muun muassa poliisiasema ja vohvelikahvila. Lipunmyynti tapahtuu lippuautomaatista.
Historia
Henkilöliikenne Nokian asemalla aloitettiin uudelleen vuonna 2003, jolloin siellä alkoivat pysähtyä kaikki rataosalla kulkevat matkustajajunat. Rautatieaseman rakennukset siirtyivät Senaatti-kiinteistöille vuonna 2007. Pari kilometriä asemalta Porin suuntaan sijaitsi vuosina 1903–1984 Haaviston seisake. Ennen ratalinjan 1960-luvulla tehtyä oikaisua rautatie kulki Nokian aseman ja Haaviston välillä etelämpänä, lähempänä Nokianvirtaa.
Nokian rautatieasemalla pysähtyvät kaikki Tampereen ja Porin väliset InterCity-junat (kuusi vuoroparia). Näiden lisäksi Nokialle liikennöivät Pendolinot ja M-lähijunat, joiden liikennöinti alkoi vuonna 2019. Lähijunavuoroja on kymmenen vuoroparia. Lähijunavuorojen määrä lisääntyi merkittävästi Pirkanmaalle saadun liikenne- ja viestintäministeriön lähijunapilotin ansiosta. Pilotti alkoi 15.12.2019 ja se päättyy 31.12.2020. Mikäli pilotin optio tulee voimaan, jatkuu lähijunakokeilua 19.6.2022 asti.
Kalle Haapakoski
Kalle Haapakoski, kirjailijanimeltään Kalle Koski, (2. joulukuuta 1867 Nivala – 16. tammikuuta 1917 Calumet, Michigan, Yhdysvallat) oli suomalainen toimittaja ja kirjailija.
Haapakoski oli Fred Karisen omistaman Amerikan Uutiset -lehden toimittajana Calumetissa vuodesta 1893 alkaen. Hän toimi 1898 lyhyen aikaa Calumetissa ilmestyneen suomenkielisen Päivän Uutiset -lehden toimittajana. Keväällä 1901 hän perusti yhdessä John H. Harpetin ja Sanfrid Mustosen kanssa Calumetiin Päivälehti-nimisen sanomalehden, jonka toimitus siirtyi 1914 Duluthiin Minnesotaan. Päivälehti oli pitkään merkittävin Michiganissa ilmestynyt suomenkielinen sanomalehti. Haapakoski oli myös vuonna 1915 Calumetiin perustetun, kaksi kertaa viikossa ilmestyneen Valvoja-lehden toimittajana.
Kivijärvi (Keuruu)
Kivijärvi on Keski-Suomessa Keuruulla Keuruun taajaman lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 11,1 hehtaaria ja se on 1,4 kilometriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 2,6 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Huhtia (järvi Jämsässä)
Huhtia on järvi Koskenpään kylän eteläpuolella Jämsässä. Sen pinta-ala on 22,5 hehtaaria. Etäisyys Jämsän keskustasta on kahdeksantoista kilometriä pohjoiseen ja Tampereelta 93 kilometriä koilliseen.
Maantiede
Huhtia on kaakkois–luoteissuuntaisesti pitkänomainen, etäisyys järven etelärannalta pohjoisrannalle on noin 1,5 kilometriä. Huhtian rannoilla on sekä peltomaata että metsää. Kaakkoispuolella sijaitsee Vähä-Huhtia, jonka korkeustaso on kymmenen senttimetriä Huhtiaa ylempänä. Kolmisen kilometriä Huhtiasta etelään sijaitsee Kankarisvesi. Huhtian vedet laskevat Köllinojaa pohjoiseen Isoon Rautaveteen, ja kiertävät lännen kautta Kankarisveteen ja edelleen Päijänteeseen.
Huhtia ja Vähä-Huhtia kuuluvat Köllinojan kolmannen jakovaiheen vesistöalueeseen. Toinen jakovaihe on Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö.
Huhtian itäpuolella sijaitsee Pitkäjärvi, järvien välissä kulkee seututie 604.
Irlantilaiset
Irlantilaiset voi tarkoittaa seuraavia asioita:
Tästä tähän
Tästä tähän on suomalaisen Problems? -yhtyeen toinen kokoelma-albumi. Se julkaistiin vuonna 2001.
Charlie Finn
Charlie Finn (s. 18. syyskuuta 1981 Milwaukee, Wisconsin, Yhdysvallat) on yhdysvaltalainen näyttelijä, joka tuli tunnetuksi elokuvasta Rolling Kansas ja myöhemmin vierailevastaan roolista televisiosarjassa Life on a Stick vuonna 2005. Hänet muistetaan myös Spudin ääniroolista Disneyn animaatiosarjassa Jake Long – amerikkalainen lohikäärme sekä tilannekomediasarjasta Help Me Help You.
Lumièren veljekset
thumb|Lumièren veljekset. Auguste vasemmalla ja Louis oikealla.
Lumièren veljekset, Louis Jean (5. lokakuuta 1864 Besançon, Ranska – 6. kesäkuuta 1948 Bandol) ja Auguste Marie Louis Nicholas (19. lokakuuta 1862 Besançon, Ranska – 10. huhtikuuta 1954 Lyon), olivat kinematografin – liikuteltavan elokuvakameran, kehityslaitteen ja elokuvaprojektorin yhdistelmän – keksijöitä ja varhaisimpia elokuvaohjaajia ja elokuvantekijöitä.
Veljekset tekivät lukuisia elokuvaan ja valokuvaukseen liittyviä keksintöjä. 13. helmikuuta 1895 patentoidun kinematografin lisäksi he keksivät muun muassa filmin kulkua helpottavat reiät filminauhan reunoissa. Ensimmäinen kinematografilla kuvattu elokuva oli 45 sekunnin mittainen La sortie des usines Lumière, Työläiset lähtevät Lumièren tehtaasta, joka kuvattiin 19. maaliskuuta 1895. Tehdas oli veljesten isän tehdas, jossa valmistettiin kemikaaleja ja valokuvauslevyjä. Rakennuksessa on nykyisin elokuvateatteri. .
Lumièren veljekset järjestivät 28. joulukuuta 1895 Pariisin Salon indien du Grand Caféssa maailman ensimmäisen maksullisen elokuvanäytöksen. Historialliseen näytäntöön oli kutsuttu Pariisin kulttuuriväkeä. Liput maksoivat yhden frangin. Mukana oli myös tuleva elokuvaohjaaja Georges Méliès, joka elokuvanäytöksen jälkeen yritti ostaa projektorin Lumièren veljeksiltä. Tämän maailman ensimmäisen maksullisen elokuvanäytöksen ohjelmistoon kuuluivat seuraavat elokuvat:
Paikalla ei ollut ainuttakaan lehdistön edustajaa, mutta muutamassa päivässä sana oli jo kiirinyt niin pitkälle, että paikalle kerrotaan jonottaneen tuhansia ihmisiä.
Tammikuussa 1896 Lumièren veljekset aiheuttivat sensaation 50 sekunnin pituisella dokumentilla L'Arrivée d'un train en Gare de la Ciotat ("Juna saapuu asemalle"). Sen väitetään aiheuttaneen väkijoukossa paniikin heidän luullessaan veturin ajavan valkokankaalta yleisön joukkoon. Lyhytelokuvassa junan nähtiin saapuvan etäältä Ciotatin rautatieasemalle ja lähestyvän yleisöä. Tuohon aikaan elokuvien leikkausta ei tunnettu, ja kamera pysyi paikallaan, joten 50 sekuntia kestävät lyhytelokuvat kuvasivat jokapäiväisiä tapahtumia. Niitä onkin toisinaan pidetty ensimmäisinä dokumenttifilmeinä.
Lumière-yhtiö oli merkittävä valokuvaustuotteiden valmistaja Euroopassa. Tuotemerkki Lumière katosi markkinoilta yhtiön yhdistyessä Ilfordin kanssa.
Setsubun
thumb|180px|Setsubunin juhlintaa [[Yoshidan pyhäkössä]] Setsubun on päivä ennen jokaista vuodenaikaa. Sanalla viitataan kuitenkin yleensä japanilaiseen kevään tulon juhlaan. Šintolaiseen perinteeseen kuuluvaa setsubunia vietetään 3. helmikuuta, jolloin ajetaan pois oni, talven paholainen. Juhlassa heitellään kuivattuja soijapapuja ja lauletaan ”Oni wa soto, fuku wa uchi”.
Savon etappipataljoona
Savon etappipataljoona oli Suomen sisällissodan länsiarmeijalle kuuluva apujoukko, jonka komentajana oli reservikapteeni V. G. Lagerstedt.
Juoksuhaudantie (elokuva)
Juoksuhaudantie on vuonna 2004 ensi-iltansa saanut Veikko Aaltosen ohjaama elokuva, joka perustuu Kari Hotakaisen kirjoittamaan samannimiseen romaaniin.
Vastaanotto
Turun Sanomissa Tapani Maskula moitti, että Hotakaiselle tyypillinen ironinen huumori on pudonnut tyystin kelkasta Aaltosen totisessa käsittelyssä: ”Elokuva pyörii niin totaalisesti Matin tummenevien tuntojen ympärillä, ettei muille ihmisille jää juuri lainkaan kehittymisen tai syvenemisen varaa teoksen ahtaassa ajatusmaailmassa.” Elokuvan televisioesityksen alla 2006 Helsingin Sanomien Arto Pajukallio kirjoitti Aaltosen ohjauksen olevan koskettava, mutta odotusten edessä epätyydyttävä elokuvatulkinta, johon romaanista on siirretty juonen kehys ja loppuratkaisua dramatisoitu ”halvan elokuvallisesti”. Hänestä Eero Aho antaa miehelle ulkoiset raamit, mutta hahmon sisäinen ääni jää vajaaksi. Kari Väänäsen, Tiina Lymin ja nuoren Ella Ahon roolisuoritukset saavat enemmän kehuja. Saman lehden Pertti Avola piti viisi vuotta myöhemmin elokuvaa melko onnistuneena romaanifilmatisointina ja Eero Ahon roolityötä erinomaisena. ”Hotakaisen romaani ja Aaltosen elokuva ovat tavoittaneet tarinassaan jotain olennaista perheen ja avioliiton merkityksestä tietyille miehille. Kun illuusio täydellisestä elämästä sortuu, jäljet voivat olla pahoja, kuten uutiset valitettavan usein kertovat.”
Allen Carr
Allen Carr (2. syyskuuta 1934 – 29. marraskuuta 2006) oli brittiläinen kirjailija, joka kirjoitti useita kirjoja tupakoinnin lopettamisesta ja nikotiiniriippuvuudesta vapautumisesta. Allen Carr oli aiemmin menestyvä tilintarkastaja, jonka elämää varjosti tupakointi. Hän poltti pahimmillaan jopa sata savuketta päivässä yli 30 vuoden ajan ja yritti lopettaa tupakanpolton lukemattomia kertoja, kunnes hän vuonna 1983 keksi menetelmänsä.
Carr väitti, että vastoin tupakoitsijoiden näkemyksiä he eivät saa tyydytystä polttamalla savukkeita. Sen sijaan polttaminen ainoastaan lievittää edellisen tupakan aiheuttamia vieroitusoireita, jotka alkavat välittömästi, kun edellinen savuke tumpataan. Näin tupakkariippuvuus hänen mukaansa toimii. Hänen mukaansa pelko saa ihmisen jatkamaan tupakointia. Carrin mukaan oleellista on poistaa tupakoinnin lopettamiseen liittyvä pelko. "Ainoa asia, mikä estää meitä lopettamasta, on pelko. Pelko, että tiedossa on epämääräisen pitkä kärsimyksen, puutteen ja tyydyttämättömän tupakanhimon aika. Tärkein päämäärä on päästä eroon tuosta pelosta".
Allen Carr's Easyway
Allen Carr kirjoitti 10 bestseller-kirjaa, joista esimerkiksi The Easy Way to Stop Smoking-kirjaa myyty käännöksineen yli 14 miljoonaa kappaletta. Allen Carr kirjoitti myös oppaita muun muassa painonpudotukseen ja alkoholinkulutuksen hallintaan. Klinikoilla autetaan pääasiassa tupakoinnin lopettamisessa. Tupakoinnin lopetus tapahtuu yleensä 5-20 hengen ryhmätilaisuuksissa, jotka kestävät noin 5-6 tuntia, koko tilaisuuden ajan on tupakointitaukoja ja tilaisuuden lopussa poltetaan viimeinen tupakka. Allen Carr's Easyway tarjoaa menetelmälleen kolmen kuukauden Rahat takaisin-takuun. Kuuluisia asiakkaita: Sir Richard Branson, Sir Anthony Hopkins, Charlotte Church, John Cougar Mellencamp, Rick Parfitt, Martin Clunes, Lisa Stansfield, Robson Green, Vicky Binns, George Melley, Ashton Kutcher, Demi Moore, Ellen DeGeneres, Johnny Cash, Jason Mraz ja Ruby Wax, Gianluca Vialli, Neve Campbell, Chaz Bono, Pink, sekä monia muita.
Yksityiselämä
Allen Carr oli naimisissa kahdesti ja hän sai neljä lasta vaimonsa Joycen kanssa. Hänellä oli myös kaksi lapsipuolta.
Carr aloitti tupakoinnin 18-vuotiaana ja jatkoi sitä kolme vuosikymmentä. Carrin ollessa 71-vuotias heinäkuussa 2006 hänellä diagnosoitiin keuhkosyöpä. Hän kuoli keuhkosyöpään 29. marraskuuta 2006 kotonaan Espanjassa lähellä Málagaa. Hän oli kuollessaan 72-vuotias.
Deutschlandsberg
Deutschlandsberg on kaupunki Steiermarkin osavaltiossa Itävallassa. Siellä oli vuonna 2006 8 171 asukasta.